b'\n_START_ARTICLE_\nBakulum\n_START_PARAGRAPH_\nBakulum (imenovan tudi penilna kost, os penis ali os prialpi) je kost, ki jo najdemo v penisu ve\xc4\x8dine sesalcev. Ne najdemo je npr. pri \xc4\x8dloveku, konjih, vre\xc4\x8darjih, lagomorfih in hijenah. Slu\xc5\xbei kopulaciji in ima pri razli\xc4\x8dnih vrstah razli\xc4\x8dno obliko in velikost. To nam v\xc4\x8dasih tudi omogo\xc4\x8da razlikovanje med vrstami. Anatomsko je ko\xc5\xa1\xc4\x8deni vlo\xc5\xbeek v mehkem tkivu, ki je del drobovnega oz. visceralnega skeleta._NEWLINE_Oosik domorodnih alja\xc5\xa1kih kultur je zlo\xc5\xa1\xc4\x8den bakulum razli\xc4\x8dnih velikih severnih mesojedih vrst, npr. mro\xc5\xbeev. Rakunji bakulum se v\xc4\x8dasih nosi za sre\xc4\x8do._NEWLINE_Beseda baculum je latinskega izvora in pomeni palico. Homolog bakuluma pri samicah sesalcev imenujemo baubelum oz. os clitoris._NEWLINE_Pri ljudeh, ki bakuluma in baubeluma nimajo, se rigidnost pri erekciji pojavi v celoti zaradi krvnega tlaka v kavernoznem telesu.\n_START_SECTION_\nBiblijska opomba\n_START_PARAGRAPH_\nV Biblijski Knjigi stvarjenja bog Adamu odvzame rebro in iz njega ustvari Evo. Bibli\xc4\x8dna hebrej\xc5\xa1\xc4\x8dina nima besede za penis. Gilbert in Zevit sta leta 2001 predlagala, da gre v tej zgodbi za razlagalni mit, ki ne pojasnjuje odsotnosti rebra, temve\xc4\x8d bakuluma pri \xc4\x8dloveku (mo\xc5\xa1ki in \xc5\xbeenske imajo namre\xc4\x8d isto \xc5\xa1tevilo reber).'